Սանտա Լուչիա վանական համալիր (Ադրանո)

Սանտա Լուչիա վանական համալիր (), ճարտարապետական համալիր Իտալիայի Ադրանո քաղաքում՝ Կատանիա քաղաք-նավահանգստի մոտ։ Նախկին վանական համալիրն այժմ ծառայում է որպես տարրական դպրոց, որին կից գործում է Ջովաննի Վերգայի անվան ավագ դպրոցը։ Դեպի արևելք ձգվող հրապարակից երևում է Villa Comunale այգին, որի դիմաց են գտնվում եկեղեցին և Սանտա Լուչիա վանական համալիրը։

Սանտա Լուչիային (Լուսիա Սիրակուզացի) նվիրված վանական համալիրը (այժմ՝ դպրոց) հիմնադրվել է 1157 թվականին, վերակառուցվել է 15-րդ և 17-րդ դարերում։ Համալիրին կից եկեղեցին կառուցվել է 1596 թվականին, վերակառուցվել է 18-րդ դարի վերջում։ Ճակատային հատվածն ունի երեք ճարտարապետական օրդերներ։ Անկյուններում քառանկյուն գմբեթով աշտարակներն են։

Ներսում եկեղեցական դասը ռոկոկո ոճի է և շարունակվում է դեպի առաջին խորան։ Սանտա Լուչիայի սրբապատկերը վերագրվում է Ջուզեպպե Ռապիսարդիին (1799–1853 թթ.), խորանի նկարները, կամարների զարդանախշերը, առաջին խորանի ձախակողմյան և երկրորդ խորանի աջակողմյան նկարները վերագրվում են Օլիվո Սկոցիի դպրոցին։

Գրականություն 
 
 
 
 Scalisi, Lina, Obbedientissime ad ogni ordine. Tra disciplina e trasgressione: il monastero di Santa Lucia in Adrano secoli XVI-XVIII, Editore Sanfilippo. Catania 1998.

Ծանոթագրություններ 

Իտալիայի կրոնական կառույցներ
Իտալիայի ճարտարապետություն ըստ քաղաքների